b'\n_START_ARTICLE_\nLietuvos Respublikos speciali\xc5\xb3j\xc5\xb3 tyrim\xc5\xb3 tarnyba\n_START_SECTION_\nIstorija\n_START_PARAGRAPH_\nSTT buvo \xc4\xafkurta 1997\xc2\xa0m. vasario 18 d. prie Vidaus reikal\xc5\xb3 ministerijos. Darbuotoj\xc5\xb3 kolektyvas buvo suformuotas i\xc5\xa1 \xc5\xbemoni\xc5\xb3, tur\xc4\x97jusi\xc5\xb3 darbo kitose teis\xc4\x97saugos institucijose patirt\xc4\xaf, auk\xc5\xa1t\xc4\x85j\xc4\xaf teisin\xc4\xaf i\xc5\xa1silavinim\xc4\x85 tur\xc4\x97jusi\xc5\xb3 specialist\xc5\xb3._NEWLINE_STT strukt\xc5\xabr\xc4\x85 sudaro 14 savaranki\xc5\xa1k\xc5\xb3 padalini\xc5\xb3: Administravimo, Pirmoji, Antroji, Korupcijos prevencijos valdybos, Finans\xc5\xb3, Planavimo, Saugumo, Vie\xc5\xa1\xc5\xb3j\xc5\xb3 ry\xc5\xa1i\xc5\xb3 ir Vidaus audito skyriai. 1997\xc2\xa0m. rugs\xc4\x97j\xc4\xaf buvo \xc4\xafkurti teritoriniai STT skyriai Kaune, Klaip\xc4\x97doje, \xc5\xa0iauliuose ir Panev\xc4\x97\xc5\xbeyje, 2008 m. performuoti \xc4\xaf valdybas. STT strukt\xc5\xabriniai padaliniai atlieka konkre\xc4\x8dias jiems pavestas funkcijas ir orientuojasi \xc4\xaf tam tikras specifines veiklos sritis. 2014 m. dirbo 240 darbuotojai, i\xc5\xa1 j\xc5\xb3 211 statutiniai valstyb\xc4\x97s tarnautojai ir 27 darbuotojai, dirbantys pagal darbo sutartis._NEWLINE_2000\xc2\xa0m. gegu\xc5\xbe\xc4\x97s 2 d. buvo priimtas \xc4\xafstatymas (\xc4\xafsigalioj\xc4\x99s 2000\xc2\xa0m. bir\xc5\xbeelio 1 d.), pagal kur\xc4\xaf STT tapo pavaldi tik Seimui ir Prezidentui. STT pavesta u\xc5\xbesiimti ir korupcijos prevencija, nes iki tol STT vykd\xc4\x97 tik baud\xc5\xbeiam\xc4\x85j\xc4\xaf persekiojim\xc4\x85.'